title: 2009/974/EK: A Tanács határozata ( 2009. november 30. ) az Európai Közösség és Mongólia kormánya között a légi szolgáltatások bizonyos kérdéseiről létrejött megállapodás megkötéséről

text:
               18.12.2009

               HU

               Az Európai Unió Hivatalos Lapja

               L 336/4

         A TANÁCS HATÁROZATA
   (2009. november 30.)
   az Európai Közösség és Mongólia kormánya között a légi szolgáltatások bizonyos kérdéseiről létrejött megállapodás megkötéséről
   (2009/974/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 80. cikke (2) bekezdésére, összefüggésben 300. cikke (2) bekezdése első albekezdésének első mondatával és (3) bekezdése első albekezdésével,
   tekintettel a Bizottság javaslatára,
   tekintettel az Európai Parlament véleményér (1),
   mivel:

               (1)

               A Tanács 2003. június 5-én felhatalmazta a Bizottságot, hogy tárgyalásokat kezdjen harmadik országokkal a meglévő kétoldalú megállapodások egyes rendelkezéseinek egy közösségi megállapodással való felváltásáról.

               (2)

               A Bizottság a Közösség nevében tárgyalásokat folytatott Mongóliával egy, az Európai Közösség és Mongólia kormánya között a légi közlekedés bizonyos kérdéseiről szóló megállapodás (a továbbiakban: „megállapodás”) megkötéséről, összhangban a Bizottságot a meglévő kétoldalú megállapodások egyes rendelkezéseinek közösségi megállapodással való felváltása céljából harmadik országokkal folytatandó tárgyalások kezdeményezésére felhatalmazó tanácsi határozat mellékletében foglalt mechanizmusokkal és irányelvekkel.

               (3)

               A megállapodást 2009. április 3-án aláírták, figyelemmel egy későbbi időpontban történő megkötésére.

               (4)

               A megállapodást jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   Az Európai Közösség és Mongólia kormánya között a légi szolgáltatások bizonyos kérdéseiről létrejött megállapodást a Közösség nevében a Tanács jóváhagyja.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodás 7. cikkében előírt értesítés megtételére jogosult személy(eke)t.

      Kelt Brüsszelben, 2009. november 30-án.

            a Tanács részéről

            az elnök

         B. ASK

      (1)  2009. szeptember 15-i vélemény (a Hivatalos Lapban még nem tették közzé).
    ---documentbreak---

               18.12.2009

               HU

               Az Európai Unió Hivatalos Lapja

               L 336/5

         MEGÁLLAPODÁS
   az Európai Közösség és Mongólia kormánya között a légi közlekedés bizonyos kérdéseiről
   AZ EURÓPAI KÖZÖSSÉG
   egyrészről, valamint
   MONGÓLIA KORMÁNYA
   másrészről,
   (a továbbiakban: a felek)
   TUDOMÁSUL VÉVE, hogy az Európai Közösség számos tagállama és Mongólia között kétoldalú légiközlekedési megállapodások jöttek létre, amelyek a Közösség jogszabályaival ellentétes rendelkezéseket tartalmaznak,
   TUDOMÁSUL VÉVE, hogy az Európai Közösség kizárólagos hatáskörrel rendelkezik számos olyan kérdést illetően, amelyre az Európai Közösség tagállamai és harmadik országok között létrejött kétoldalú légi szolgáltatási megállapodások kiterjedhetnek,
   TUDOMÁSUL VÉVE, hogy a közösségi jog szerint a valamely tagállamban székhellyel rendelkező közösségi légi fuvarozóknak joguk van hátrányos megkülönböztetés nélkül hozzáférni az Európai Közösség tagállamai és harmadik országok közötti légi útvonalakhoz,
   TEKINTETTEL az Európai Közösség és egyes harmadik országok között létrejött megállapodásokra, amelyek az ilyen harmadik országok állampolgárai számára lehetővé teszik, hogy a közösségi joggal összhangban engedélyezett légi fuvarozó vállalkozásokban tulajdonjogot szerezzenek,
   FELISMERVE, hogy az Európai Közösség tagállamai és Mongólia között létrejött kétoldalú légi közlekedési megállapodások egyes rendelkezéseit, amelyek a közösségi joggal ellentétesek, összhangba kell hozni azzal az Európai Közösség és Mongólia közötti légi szolgáltatások rendezett jogi hátterének létrehozása és az ilyen légi szolgáltatások folytonosságának fenntartása érdekében,
   ELISMERVE, hogy ha egy tagállam olyan légi fuvarozót jelöl ki, amelynek szabályozási ellenőrzését egy másik tagállam gyakorolja és tartja fenn, Mongóliának a légi fuvarozót kijelölő tagállam és Mongólia között létrejött megállapodásban foglalt biztonsági rendelkezések szerinti jogai ugyanúgy érvényesülnek mind a biztonsági előírásoknak az adott másik tagállam általi elfogadása, végrehajtása és betartása tekintetében, mind pedig az adott légi fuvarozó működési engedélye tekintetében,
   MEGÁLLAPÍTVA, hogy a közösségi jog értelmében légi fuvarozók – elméletileg – nem köthetnek olyan megállapodásokat, amelyek hatással lehetnek az Európai Közösség tagállamai közötti kereskedelemre, és amelyek célja vagy hatása a verseny megakadályozása, korlátozása vagy torzítása,
   MEGÁLLAPÍTVA, hogy az Európai Közösségnek e tárgyalások keretében nem célja az Európai Közösség és Mongólia közötti légi forgalom mértékének növelése, a közösségi légifuvarozók és Mongólia légifuvarozói közti egyensúly befolyásolása, vagy a meglévő kétoldalú légiközlekedési megállapodások rendelkezéseinek a forgalmi jogok tekintetében történő módosítása,
   FELISMERVE, hogy az Európai Közösség tagállamai és Mongólia között létrejött kétoldalú légiközlekedési megállapodások azon rendelkezései, amelyek i. előírják vagy előnyben részesítik a vállalkozások közötti olyan megállapodások, vállalkozástársulások által hozott döntések vagy összehangolt magatartások elfogadását, amelyek megakadályozzák, torzítják vagy korlátozzák a légi fuvarozók közötti versenyt az adott útvonalakon; vagy ii. bármely efféle megállapodás, határozat vagy összehangolt magatartás hatásait erősítik; vagy iii. a légifuvarozókra vagy más magánjellegű gazdasági szereplőkre hárítják a felelősséget az olyan intézkedésekért, amelyek megakadályozzák, torzítják vagy korlátozzák a légifuvarozók közötti versenyt a fontos útvonalakon, hozzájárulhatnak ahhoz, hogy a vállalkozásokra vonatkozó versenyszabályok veszítenek hatékonyságukból,
   A KÖVETKEZŐKBEN ÁLLAPODTAK MEG:
   1. cikk
   Általános rendelkezések
   (1)   E megállapodás alkalmazásában „a tagállamok” az Európai Közösség tagállamai.
   (2)   Az I. mellékletben felsorolt valamennyi megállapodásban az adott megállapodásban szerződő félként szereplő tagállam állampolgáraira való hivatkozásokat az Európai Közösség tagállamainak állampolgáraira való hivatkozásként kell értelmezni.
   (3)   Az I. mellékletben felsorolt valamennyi megállapodásban az adott megállapodásban szerződő félként szereplő tagállam légi fuvarozóira vagy légitársaságaira való hivatkozásokat az Európai Közösség bármely tagállama által kijelölt légi fuvarozókra vagy légitársaságokra való hivatkozásként kell értelmezni.
   (4)   Ez a megállapodás nem hoz létre további forgalmi jogokat azokon kívül, amelyeket a tagállamok és Mongólia közötti kétoldalú megállapodások biztosítanak. A forgalmi jogok biztosítása továbbra is a tagállamok és Mongólia közötti kétoldalú megállapodások keretében történik.
   2. cikk
   Tagállam általi kijelölés
   (1)   A II. melléklet a), illetve b) pontjában felsorolt cikkek vonatkozó rendelkezései helyébe az e cikk (2) és (3) bekezdésének rendelkezései lépnek az érintett tagállam légifuvarozójának kijelölése, a légifuvarozó részére Mongólia által megadott engedélyek és jogosítványok, valamint a légifuvarozó ilyen engedélyeinek vagy jogosítványainak megtagadása, visszavonása, felfüggesztése vagy korlátozása tekintetében.
   (2)   A tagállam kijelölésének kézhezvételét követően Mongólia haladéktalanul megadja a megfelelő engedélyeket és jogosítványokat, feltéve, hogy:

               i.

               a légifuvarozót az Európai Közösséget létrehozó szerződés értelmében a kijelölő tagállamban alapították, és az Európai Közösség jogszabályainak megfelelő érvényes működési engedéllyel rendelkezik;

               ii.

               az üzembentartási engedély kiadásáért felelős tagállam gyakorolja és fenntartja a légi fuvarozó hatékony szabályozási ellenőrzését, és az illetékes légiforgalmi hatóságot a kijelölésben egyértelműen meghatározza; valamint

               iii.

               a légi fuvarozó vállalkozás tulajdonjoga és tényleges ellenőrzése közvetlenül vagy többségi tulajdon révén a tagállamok és/vagy a tagállamok állampolgárai, vagy a III. mellékletben felsorolt egyéb államok és/vagy azok állampolgárai kezében van.

         (3)   Mongóliának jogában áll a tagállam által kijelölt légifuvarozó engedélyeit vagy jogosítványait megtagadni, visszavonni, felfüggeszteni vagy korlátozni, amennyiben:

               i.

               a légifuvarozót az Európai Közösséget létrehozó szerződés értelmében nem a kijelölő tagállamban alapították, vagy az nem rendelkezik az Európai Közösség jogszabályainak megfelelő érvényes működési engedéllyel;

               ii.

               az üzembentartási engedély kiadásáért felelős tagállam nem ellenőrzi hatékonyan vagy folyamatosan a légi fuvarozót, vagy az illetékes légiforgalmi hatóság a kijelölésben nincs egyértelműen meghatározva; vagy

               iii.

               a légi fuvarozó vállalkozás tulajdonjoga vagy tényleges ellenőrzése közvetlenül vagy többségi tulajdon révén nem a tagállamok és/vagy a tagállamok állampolgárai és/vagy a III. mellékletben felsorolt egyéb államok és/vagy azok állampolgárai kezében van;

               iv.

               Mongólia és egy tagállam között létrejött valamely kétoldalú megállapodás értelmében a légi fuvarozó már rendelkezik működési engedéllyel, és Mongólia igazolni tudja, hogy az e megállapodás szerinti forgalmi jogok gyakorlása egy olyan útvonalon, amely érinti a kérdéses tagállam egy pontját, a Mongólia és a másik tagállam közötti kétoldalú megállapodás által előírt, forgalmi jogokra vonatkozó korlátozások megkerülését eredményezné; vagy

               v.

               a légi fuvarozó rendelkezik egy tagállam által kiállított üzembentartási engedéllyel, de nincs kétoldalú légiközlekedési megállapodás Mongólia és az érintett tagállam között, és az a tagállam megtagadta a Mongólia által kijelölt légi fuvarozótól a forgalmi jogokat.

         Az e bekezdés szerinti jogának gyakorlása során Mongólia a közösségi légifuvarozók egyikét sem különböztetheti meg hátrányosan állampolgársága alapján.
   3. cikk
   Biztonság
   (1)   A II. melléklet c) pontjában felsorolt cikkek rendelkezései kiegészülnek e cikk (2) bekezdésének rendelkezéseivel.
   (2)   Ha egy tagállam olyan légi fuvarozót jelöl ki, amelynek szabályozási ellenőrzését egy másik tagállam gyakorolja és tartja fenn, Mongóliának a légi fuvarozót kijelölő tagállam és Mongólia között létrejött megállapodásban foglalt biztonsági rendelkezések szerinti jogai ugyanúgy érvényesülnek mind a biztonsági előírásoknak az adott másik tagállam általi elfogadása, végrehajtása és betartása tekintetében, mind pedig az adott légi fuvarozó működési engedélye tekintetében.
   4. cikk
   Megfelelés a versenyszabályoknak
   (1)   Az ezzel ellentétes rendelkezések ellenére az I. mellékletben felsorolt megállapodások semmilyen mértékben sem i. részesíthetik előnyben olyan vállalkozások közötti megállapodások, vállalkozástársulások által hozott döntések vagy összehangolt magatartások elfogadását, amelyek a versenyt megakadályozzák vagy torzítják; ii. erősíthetik bármely efféle megállapodás, döntés vagy összehangolt magatartás hatásait; vagy iii. háríthatják magánjellegű gazdasági szereplőkre a felelősséget a versenyt megakadályozó, torzító vagy korlátozó intézkedések meghozataláért.
   (2)   Az I. mellékletben felsorolt megállapodásoknak az e cikk (1) bekezdésével összeegyeztethetetlen rendelkezései nem alkalmazhatók.
   5. cikk
   A megállapodás mellékletei
   E megállapodás mellékletei a megállapodás szerves részét képezik.
   6. cikk
   Felülvizsgálat vagy módosítás
   A szerződő felek kölcsönös megegyezés alapján bármikor felülvizsgálhatják vagy módosíthatják ezt a megállapodást.
   7. cikk
   Hatálybalépés
   Ez a megállapodás az azt követő napon lép hatályba, amelyen a felek diplomáciai úton kézhez kapták az utolsó írásbeli értesítést arról, hogy a megállapodás hatálybalépéséhez szükséges belső eljárásoknak eleget tettek.
   8. cikk
   A megállapodás megszűnése
   (1)   Ezt a megállapodást bármelyik fél bármikor felmondhatja a másik félnek diplomáciai úton megküldött írásbeli értesítéssel. A felmondás az értesítés másik fél általi kézhezvételétől számított hat hónap elteltével lép hatályba.
   (2)   Abban az esetben, ha az I. mellékletben felsorolt megállapodások egyike hatályát veszti, e megállapodás minden olyan rendelkezése, amely az I. mellékletben szereplő adott megállapodásra vonatkozik, szintén hatályát veszti.
   (3)   Abban az esetben, ha az I. mellékletben felsorolt összes megállapodás hatályát veszti, ez a megállapodás is hatályát veszti.

      FENTIEK HITELÉÜL, az alulírott, erre kellően feljogosított meghatalmazottak aláírták ezt a megállapodást.
      Kelt Ulánbátorban, a kétezer-kilencedik év április havának harmadik napján, két-két eredeti példányban angol, bolgár, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, román, szlovák, szlovén, spanyol, svéd és mongol nyelven.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Правителството на Монголия
         Por el Gobierno de Mongolia
         Za vládu Mongolska
         For Mongoliets regering
         Für die Regierung der Mongolei
         Mongoolia valitsuse nimel
         Για την Κυβέρνηση της Μογγολίας
         For the Government of Mongolia
         Pour le gouvernement de la Mongolie
         Per il governo della Mongolia
         Mongolijas valdības vārdā
         Mongolijos Vyriausybės vardu
         Mongólia kormánya részéről
         Għall-Gvern tal-Mongolja
         Voor de Regering van Mongolië
         W imieniu Rządu Mongolii
         Pelo Governo da Mongólia
         Pentru Guvernul Mongoliei
         Za vládu Mongolska
         Za vlado Mongolije
         Mongolian hallituksen puolesta
         För Mongoliets regering

   I. MELLÉKLET

      A megállapodás 1. cikkében említett megállapodások jegyzéke

   Mongólia és az Európai Közösség tagállamai között létrejött kétoldalú módosított légi szolgáltatási megállapodások, amelyeket e megállapodás aláírásának napján már megkötöttek, aláírtak és/vagy parafáltak:

               —

               az Osztrák Köztársaság kormánya és Mongólia kormánya között létrejött, 2007. október 2-án Bécsben aláírt légiközlekedési megállapodás, a továbbiakban a II. mellékletben: a Mongólia–Ausztria-megállapodás,

               —

               a Dán Királyság kormánya és Mongólia kormánya között létrejött, 1997. június 19-én Pekingben megkötött légiszolgáltatási megállapodás, a továbbiakban a II. mellékletben: a Mongólia–Dánia-megállapodás,

               —

               a Finn Köztársaság kormánya és Mongólia kormánya között létrejött, 2000. február 10-én Helsinkiben megkötött légiszolgáltatási megállapodás, a továbbiakban a II. mellékletben: a Mongólia–Finnország-megállapodás,

               —

               a Németországi Szövetségi Köztársaság kormánya és Mongólia kormánya között létrejött, 1998. május 29-én Bonnban megkötött légiszolgáltatási megállapodás, a továbbiakban a II. mellékletben: a Mongólia–Németország-megállapodás,

               —

               a Magyar Köztársaság kormánya és Mongólia kormánya között létrejött, 1994. szeptember 13-án Ulánbátorban megkötött légiszolgáltatási megállapodás, a továbbiakban a II. mellékletben: a Mongólia–Magyarország-megállapodás,

               —

               a Luxemburgi Nagyhercegség kormánya és Mongólia kormánya között létrejött, 1995. március 18-án Luxembourgban megkötött légiszolgáltatási megállapodás, a továbbiakban a II. mellékletben: a Mongólia–Luxemburg-megállapodás,

               —

               a Holland Királyság kormánya és Mongólia kormánya között létrejött, 1995. március 9-én Hágában megkötött légiszolgáltatási megállapodás, a továbbiakban a II. mellékletben: a Mongólia–Hollandia-megállapodás,

               —

               a Lengyel Népköztársaság kormánya és a Mongol Népköztársaság kormánya között létrejött, 1989. május 26-án Ulánbátorban megkötött légiszolgáltatási megállapodás, a továbbiakban a II. mellékletben: a Mongólia–Lengyelország-megállapodás,

               —

               a Románia kormánya és Mongólia kormánya között létrejött, 1990. július 10-én Ulánbátorban megkötött légiszolgáltatási megállapodás, a továbbiakban a II. mellékletben: a Mongólia–Románia-megállapodás,

               —

               a Svéd Királyság kormánya és Mongólia kormánya között létrejött, 1997. június 19-én Pekingben megkötött légiszolgáltatási megállapodás, a továbbiakban a II. mellékletben: a Mongólia–Svédország-megállapodás,

               —

               a Nagy-Britannia és Észak-Írország Egyesült Királyságának kormánya és Mongólia kormánya között létrejött, 2000. március 1-jén Londonban megkötött légiszolgáltatási megállapodás, a továbbiakban a II. mellékletben: a Mongólia–Egyesült Királyság-megállapodás.

         II. MELLÉKLET

      Az I. mellékletben felsorolt megállapodásokban szereplő és a megállapodás 2. és 3. cikkében említett cikkek jegyzéke

               a)

               Tagállam általi kijelölés:

                           —

                           a Mongólia–Ausztria-megállapodás 3. cikkének (5) bekezdése,

                           —

                           a Mongólia–Dánia-megállapodás 3. cikkének (4) bekezdése,

                           —

                           a Mongólia–Németország-megállapodás 3. cikkének (4) bekezdése,

                           —

                           a Mongólia–Magyarország-megállapodás 3. cikkének (4) bekezdése,

                           —

                           a Mongólia–Luxemburg-megállapodás 3. cikkének (4) bekezdése,

                           —

                           a Mongólia–Hollandia-megállapodás 3. cikkének (4) bekezdése,

                           —

                           a Mongólia–Lengyelország-megállapodás 3. cikkének (2) bekezdése,

                           —

                           a Mongólia–Svédország-megállapodás 3. cikkének (4) bekezdése,

                           —

                           a Mongólia–Egyesült Királyság-megállapodás 4. cikkének (4) bekezdése.

               b)

               Az engedélyek vagy jogosítványok megtagadása, visszavonása, felfüggesztése vagy korlátozása:

                           —

                           a Mongólia–Ausztria-megállapodás 4. cikke (1) bekezdésének a) pontja,

                           —

                           a Mongólia–Dánia-megállapodás 4. cikke (1) bekezdésének a) pontja,

                           —

                           a Mongólia–Finnország-megállapodás 5. cikke (1) bekezdésének a) pontja,

                           —

                           a Mongólia–Németország-megállapodás 4. cikke,

                           —

                           a Mongólia–Magyarország-megállapodás 4. cikke (1) bekezdésének a) pontja,

                           —

                           a Mongólia–Luxemburg-megállapodás 4. cikke (1) bekezdésének a) pontja,

                           —

                           a Mongólia–Hollandia-megállapodás 4. cikke (1) bekezdésének a) pontja,

                           —

                           a Mongólia–Lengyelország-megállapodás 3. cikkének (3) bekezdése,

                           —

                           a Mongólia–Románia-megállapodás 3. cikke (4) bekezdésének a) pontja,

                           —

                           a Mongólia–Svédország-megállapodás 4. cikke (1) bekezdésének a) pontja,

                           —

                           a Mongólia–Egyesült Királyság-megállapodás 5. cikke (1) bekezdésének a) pontja.

               c)

               Biztonság:

                           —

                           a Mongólia–Ausztria-megállapodás 6. cikke,

                           —

                           a Mongólia–Finnország-megállapodás 13. cikke,

                           —

                           a Mongólia–Németország-megállapodás 12. cikke,

                           —

                           a Mongólia–Magyarország-megállapodás 11. cikke,

                           —

                           a Mongólia–Luxemburg-megállapodás 7. cikke,

                           —

                           a Mongólia–Hollandia-megállapodás 8. cikke,

                           —

                           a Mongólia–Románia-megállapodás 7. cikke.

         III. MELLÉKLET

      A megállapodás 2. cikkében említett egyéb államok jegyzéke

               a)

               Az Izlandi Köztársaság (az Európai Gazdasági Térségről szóló megállapodás értelmében).

               b)

               A Liechtensteini Hercegség (az Európai Gazdasági Térségről szóló megállapodás értelmében).

               c)

               A Norvég Királyság (az Európai Gazdasági Térségről szóló megállapodás értelmében).

               d)

               A Svájci Államszövetség (az Európai Közösség és a Svájci Államszövetség közötti légiközlekedési megállapodás értelmében).


title: A Tanács határozata ( 2014. június 12. ) a munkahelyi biztonsági és egészségvédelmi tanácsadó bizottság egy litván póttagjának kinevezéséről

text:
               14.6.2014

               HU

               Az Európai Unió Hivatalos Lapja

               C 182/16

         A TANÁCS HATÁROZATA
   (2014. június 12.)
   a munkahelyi biztonsági és egészségvédelmi tanácsadó bizottság egy litván póttagjának kinevezéséről
   2014/C 182/04
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a munkahelyi biztonsági és egészségvédelmi tanácsadó bizottság létrehozásáról szóló, 2003. július 22-i tanácsi határozatra (1) és különösen annak 3. cikkére,
   tekintettel a tagállamok kormányai által a Tanácsnak benyújtott a jelöltlistára,
   mivel:

               (1)

               A 2013. április 22-i határozatával (2) és a 2013. december 2-i határozatával (3) a Tanács kinevezte a munkahelyi biztonsági és egészségvédelmi tanácsadó bizottság tagjait és póttagjait a 2013. április 22-től2016. február 28-ig terjedő időszakra.

               (2)

               Litvánia kormánya további jelölést nyújtott be egy betöltendő helyre,

         ELFOGADTA EZT A HATÁROZATOT:
   1. cikk
   A 2016. február 28-ig terjedő időszakra a Tanács a munkahelyi biztonsági és egészségvédelmi tanácsadó bizottság póttagjának nevezi ki a következő személyt:
   III.   A MUNKÁLTATÓI SZERVEZETEK KÉPVISELŐI

               Ország

               Tag

               Póttag

               Litvánia

               Nadežda FILIPOVA

         2. cikk
   A még nem jelölt tagokat és póttagokat a Tanács egy későbbi időpontban nevezi ki.
   3. cikk
   Ez a határozat az elfogadásának napján lép hatályba.

      Kelt Luxemburgban, 2014. június 12-én.

            a Tanács részéről

            az elnök

         Y. MANIATIS

      (1)  HL C 218., 2003.9.13., 1. o.

      (2)  A Tanács 2013. április 22-i határozata a munkahelyi biztonsági és egészségvédelmi tanácsadó bizottság tagjainak és póttagjainak kinevezéséről (HL C 120., 2013.4.26., 7. o.).

      (3)  A Tanács 2013. december 2-i határozata a munkahelyi biztonsági és egészségvédelmi tanácsadó bizottság egyesült királysági, horvát, magyar és portugál tagjainak és póttagjainak kinevezéséről (HL C 358., 2013.12.7., 3. o.).


title: A Tanács határozata (1994. december 19.) az Európai Közösség és a Marokkói Királyság között levélváltás formájában létrejött, a Marokkóból származó és onnan behozott paradicsom és cukkini Európai Közösségbe való behozatalának rendszeréről szóló megállapodás megkötéséről

text:
Fontos jogi nyilatkozat

|

31995D0035

Hivatalos Lap L 048 , 03/03/1995 o. 0021 - 0021

		A Tanács határozata(1994. december 19.)az Európai Közösség és a Marokkói Királyság között levélváltás formájában létrejött, a Marokkóból származó és onnan behozott paradicsom és cukkini Európai Közösségbe való behozatalának rendszeréről szóló megállapodás megkötéséről(95/35/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 113. cikkére, összefüggésben 228. cikke (2) bekezdésének első mondatával,tekintettel a Bizottság javaslatára,mivel a többoldalú kereskedelmi tárgyalások uruguayi fordulójával összefüggésben a paradicsom és a cukkini behozatali rendszere megváltozott,mivel az Európai Gazdasági Közösség és a Marokkói Királyság közötti együttműködési megállapodás 25. cikke előírja, hogy amennyiben a meglévő szabályok megváltoznak, az érintett termékek esetében a Közösség módosíthatja a megállapodásban meghatározott rendszert;mivel a Közösség megállapodott a Marokkói Királysággal abban, hogy az említett rendszert levélváltás formájában kötött megállapodás alapján fogják kiigazítani;mivel ezt a megállapodást jóvá kell hagyni;mivel meg kell határozni az említett, levélváltás formájában kötött megállapodás részletes végrehajtási szabályait,A KÖVETKEZŐKÉPPEN HATÁROZOTT:1. cikkAz Európai Közösség és a Marokkói Királyság között levélváltás formájában létrejött, a Marokkóból származó és onnan behozott paradicsom és cukkini Európai Közösségbe való behozatalának rendszeréről szóló megállapodást a Közösség nevében a Tanács jóváhagyja.A megállapodás szövegét csatolták ehhez a határozathoz.2. cikkA Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyt.3. cikkAz e megállapodás végrehajtására vonatkozó részletes szabályokat, beleértve a lehetséges felügyeleti intézkedéseket, a gyümölcs- és zöldségpiac közös szervezéséről szóló, 1972. május 18-i 1035/72/EGK tanácsi rendelet [1] 33. cikkében meghatározott eljárással összhangban, vagy az Algériából, Ciprusról, Egyiptomból, Izraelből, Jordániából, Máltáról, Marokkóból, a megszállt területekről, Törökországból és Tunéziából származó egyes termékekre vonatkozó közösségi vámkontingensek megnyitásáról és kezeléséről, valamint az e vámkontingensek kiterjesztésére és kiigazítására vonatkozó részletes szabályok megállapításáról szóló, 1994. július 25-i 1981/94/EK tanácsi rendelet [2] rendelkezéseivel összhangban fogadják el.Amennyiben a megállapodás végrehajtása szoros együttműködést kíván a Marokkói Királysággal, a Bizottság minden szükséges lépést megtehet az ezen együttműködés biztosítására.Kelt Brüsszelben, 1994. december 19-én.a Tanács részérőlaz elnökK. Kinkel[1] HL L 118., 1972.5.20., 1. o. A legutóbb a 2753/94/EK bizottsági rendelettel (HL L 292., 1994.11.12., 3. o.) módosított rendelet.[2] HL L 199., 1994.8.2., 1. o.--------------------------------------------------


title: 2006/630/EK: A Tanács határozata ( 2006. szeptember 15. ) a Régiók Bizottsága három dán tagjának és öt dán póttagjának kinevezéséről

text:
               20.9.2006

               HU

               Az Európai Unió Hivatalos Lapja

               L 256/17

      A TANÁCS HATÁROZATA

   (2006. szeptember 15.)
   a Régiók Bizottsága három dán tagjának és öt dán póttagjának kinevezéséről
   (2006/630/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel a dán kormány javaslataira,
   mivel:

               (1)

               A Tanács 2006. január 24-én elfogadta a Régiók Bizottsága tagjainak és póttagjainak a 2006. január 26-tól2010. január 25-ig tartó időszakra történő kinevezéséről szóló 2006/116/EK határozatot (1).

               (2)

               Laust Grove VEJLSTRUP, Johnny SØTRUP és Tove LARSEN lemondását követően a Régiók Bizottsága három tagjának helye betöltetlen maradt. Sonny BERTHOLD, Niels LARSEN és Mads LEBECH lemondását követően a Régiók Bizottsága három póttagjának helye betöltetlen maradt. Per Bødker ANDERSEN és Eva NEJSTGAARD jelenlegi póttagok taggá való kinevezését követően a Régiók Bizottsága két póttagjának helye betöltetlen marad,

         A KÖVETKEZŐKÉPPEN HATÁROZOTT:
   1. cikk
   A hivatali idő fennmaradó részére, azaz 2010. január 25-ig a következő személyek kinevezésére kerül sor a Régiók Bizottságában:

               a)

               tagként:

                           —

                           Per Bødker ANDERSEN, Borgmester, Kolding Kommune, Laust Grove VEJLSTRUP helyére,

                           —

                           Bo ANDERSEN, Borgmester, Ringe Kommune, Johnny SØTRUP helyére,

                           —

                           Eva NEJSTGAARD, Borgmester, Allerød Kommune, Tove LARSEN helyére;

               b)

               póttagként:

                           —

                           Anna Margrethe KAALUND, Borgmester, Tjele Kommune, Sonny BERTHOLD helyére,

                           —

                           Mona HEIBERG, Medlem af Københavns Borgerrepræsentation, Per Bødker ANDERSEN helyére,

                           —

                           Jens Christian GJESSING, Borgmester, Haderslev Kommune, Eva NEJSTGAARD helyére,

                           —

                           Jens Arne HEDEGAARD, Borgmester, Brønderslev Kommune, Niels LARSEN helyére,

                           —

                           Bjørn DAHL, Borgmester, Roskilde Kommune, Mads LEBECH helyére.

         2. cikk
   Ez a határozat az elfogadásának napján lép hatályba.

      Kelt Brüsszelben, 2006. szeptember 15-én.

            a Tanács részéről

            az elnök

         E. TUOMIOJA

      (1)  HL L 56., 2006.2.25., 75. o.


title: A Tanács határozata (1999. július 29.) egyrészről az Európai Közösség és tagállamai, másrészről a Dél-afrikai Köztársaság között létrejött kereskedelmi forgalomról, fejlesztésről és együttműködésről szóló megállapodás ideiglenes alkalmazásáról

text:
Fontos jogi nyilatkozat

|

31999D0753

Hivatalos Lap L 311 , 04/12/1999 o. 0001 - 0001

		A Tanács határozata(1999. július 29.)egyrészről az Európai Közösség és tagállamai, másrészről a Dél-afrikai Köztársaság között létrejött kereskedelmi forgalomról, fejlesztésről és együttműködésről szóló megállapodás ideiglenes alkalmazásáról(1999/753/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 310. cikkére, összefüggésben a 300. cikk (2) bekezdése első albekezdésének első és második mondatával,tekintettel a Bizottság javaslatára,mivel:(1) A Közösség és Dél-Afrika vállalta az egyrészről az Európai Közösség és tagállamai, másrészről a Dél-afrikai Köztársaság között létrejött kereskedelmi forgalomról, fejlesztésről és együttműködésről szóló megállapodás korai alkalmazására irányuló eljárások elfogadását.(2) Az említett megállapodás levélváltás formájában történő megállapodás útján történő ideiglenes alkalmazása szükséges az említett megállapodás hatályba lépéséhez előírt eljárások elfogadásáig a Közösség és Dél-Afrika közötti együttműködés átfogó keretének biztosításához.(3) A levélváltás formájában történő megállapodást ezért jóvá kell hagyni,A KÖVETKEZŐKÉPPEN HATÁROZOTT:1. cikkA Közösség és Dél-Afrika közötti, az egyrészről az Európai Közösség és tagállamai, másrészről a Dél-afrikai Köztársaság között létrejött kereskedelmi forgalomról, fejlesztésről és együttműködésről szóló megállapodás egyes részeinek ideiglenes alkalmazását előíró, levélváltás formájában történő megállapodást a Közösség nevében a Tanács jóváhagyja.A levélváltás formájában megkötött megállapodás szövegét, csakúgy mint a megállapodás szövegét csatolták e határozathoz.2. cikkA megállapodás 97. cikkének végrehajtása alkalmazásában a Bizottság képviselője elnököl az Együttműködési Tanácsban és képviseli a Közösség álláspontját a megállapodás ideiglenes alkalmazásának időtartama alatt.Az Együttműködési Tanácson belül a Közösség álláspontját a Bizottság javaslatára a Tanács határozza meg.3. cikkEz a határozat az Európai Közösségek Hivatalos Lapjában kihirdetésre kerül.Kelt Brüsszelben, 1999. július 29-én.a Tanács részérőlaz elnökS. Hassi--------------------------------------------------


title: 2007/827/EK: A Tanács határozata ( 2007. november 22. ) az Európai Közösség és a Moldovai Köztársaság közötti, a vízumok kiadásának megkönnyítéséről szóló megállapodás megkötéséről

text:
               19.12.2007

               HU

               Az Európai Unió Hivatalos Lapja

               L 334/168

         A TANÁCS HATÁROZATA
   (2007. november 22.)
   az Európai Közösség és a Moldovai Köztársaság közötti, a vízumok kiadásának megkönnyítéséről szóló megállapodás megkötéséről
   (2007/827/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 62. cikke (2) bekezdése b) pontjának i. és ii. alpontjára, összefüggésben a 300. cikk (2) bekezdése első albekezdésének első mondatával és a 300. cikk (3) bekezdésének első albekezdésével,
   tekintettel a Bizottság javaslatára,
   tekintettel az Európai Parlament véleményére,
   mivel:

               (1)

               A Bizottság az Európai Közösség nevében tárgyalásokat folytatott a Moldovai Köztársasággal a vízumok kiadásának megkönnyítéséről szóló megállapodásról.

               (2)

               A 2007. október 9-én elfogadott tanácsi határozattal összhangban e megállapodást az Európai Közösség nevében 2007. október 10-én aláírták, figyelemmel annak későbbi időpontban való esetleges megkötésére is.

               (3)

               A megállapodást jóvá kell hagyni.

               (4)

               A megállapodás igazgatása céljából a megállapodás felállít egy vegyes bizottságot, amely elfogadhatja eljárási szabályzatát. Helyénvaló megállapítani az ilyen esetre vonatkozó közösségi álláspont kialakítására irányuló egyszerűsített eljárást.

               (5)

               Az Egyesült Királyság és Írország helyzetéről szóló jegyzőkönyvvel, valamint a schengeni vívmányoknak az Európai Unió keretébe történő beillesztéséről szóló jegyzőkönyvvel – amelyeket az Európai Unióról szóló szerződéshez és az Európai Közösséget létrehozó szerződéshez mellékeltek – összhangban az Egyesült Királyság és Írország nem vesz részt e határozat elfogadásában, és az rájuk nézve nem kötelező, illetve nem alkalmazható.

               (6)

               Az Európai Unióról szóló szerződéshez és az Európai Közösséget létrehozó szerződéshez mellékelt, Dánia helyzetéről szóló jegyzőkönyvvel összhangban Dánia nem vesz részt e határozat elfogadásában, és ezért az rá nézve nem kötelező, illetve nem alkalmazható,

         A KÖVETKEZŐKÉPPEN HATÁROZOTT:
   1. cikk
   Az Európai Közösség és a Moldovai Köztársaság közötti, vízumok kiadásának megkönnyítéséről szóló megállapodás a Közösség nevében jóváhagyásra kerül.
   A megállapodás szövegét csatolták e határozathoz (1).
   2. cikk
   A megállapodás 15. cikkének bekezdésében előírt értesítést a Tanács elnöke küldi meg (2).
   3. cikk
   A megállapodás 12. cikke által létrehozott szakértői vegyes bizottságban a Közösséget a tagállamok szakértőinek támogatásával a Bizottság képviseli.
   4. cikk
   A Tanács által kijelölt különbizottsággal folytatott konzultációt követően a Bizottság alakítja ki a megállapodás 12. cikkének (4) bekezdésében előírtak szerint a Közösségnek a szakértői vegyes bizottságban képviselt álláspontját az eljárási szabályzat elfogadására vonatkozóan.
   5. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2007. november 22-én.

            a Tanács részéről

            az elnök

         M. PINHO

      (1)  Lásd e Hivatalos Lap 169 oldalát.

      (2)  A megállapodás hatálybalépésének napját a Tanács Főtitkársága hirdeti ki az Európai Unió Hivatalos Lapjában.
   MEGÁLLAPODÁS
   az Európai Közösség és a Moldovai Köztársaság között a vízumok kiadásának megkönnyítéséről
   AZ EURÓPAI KÖZÖSSÉG, a továbbiakban: a Közösség,
   és
   A MOLDOVAI KÖZTÁRSASÁG,
   a továbbiakban: a Felek;
   SZEM ELŐTT TARTVA, hogy 2007. január 1-jétől az uniós állampolgárok mentesülnek a vízumkötelezettség alól, ha 180 napos időszakonként 90 napot meg nem haladó időtartamra utaznak a Moldovai Köztársaságba, vagy a Moldovai Köztársaság területén átutaznak;
   ABBÓL A CÉLBÓL, hogy továbbfejlesszék a Felek közötti baráti kapcsolatokat, valamint azzal az óhajjal, hogy megkönnyítsék emberek közötti kapcsolatokat, mint a gazdasági, humanitárius, kulturális, tudományos és egyéb kapcsolatok biztos fejlesztésének egyik fontos feltételét azáltal, hogy megkönnyítik a moldovai állampolgárok számára történő vízumkiadást;
   TEKINTETTEL a jelenlegi EU–Moldova ENP cselekvési tervre, amely megállapította, hogy az EU és Moldova között építő jellegű párbeszédet hoznak létre a vízumokkal kapcsolatos együttműködésről, ideértve a vívmányokkal összhangban a vízumkönnyítés lehetőségeiről való véleménycserét is;
   FELISMERVE hosszú távú célként a vízummentes utazási rendszer bevezetését a Moldovai Köztársaság állampolgárai számára;
   FELISMERVE, hogy amennyiben a Moldovai Köztársaság az uniós polgárok számára ismét bevezeti a vízumkötelezettséget, úgy az e megállapodás által a Moldovai Köztársaság állampolgárainak nyújtott ugyanazon könnyítések alkalmazandók automatikusan kölcsönösségi alapon az uniós polgárokra is;
   FELISMERVE, hogy a vízumkönnyítés nem eredményezhet illegális migrációt, és külön figyelmet szentelve a biztonságra és a visszafogadásra;
   FIGYELEMMEL az Európai Unióról szóló szerződéshez és az Európai Közösséget létrehozó szerződéshez csatolt, az Egyesült Királyság és Írország helyzetéről szóló jegyzőkönyvre, valamint a schengeni vívmányoknak az Európai Unió keretébe történő beillesztéséről szóló jegyzőkönyvre, és megerősítve, hogy e megállapodás rendelkezései az Egyesült Királyságra és Írországra nem alkalmazhatók;
   FIGYELEMMEL az Európai Unióról szóló szerződéshez és az Európai Közösséget létrehozó szerződéshez csatolt, Dánia helyzetéről szóló jegyzőkönyvre, és megerősítve, hogy e megállapodás rendelkezései a Dán Királyságra nem alkalmazhatók,
   A KÖVETKEZŐKBEN ÁLLAPODTAK MEG:
   1. cikk
   Cél és hatály
   E megállapodás célja, hogy megkönnyítse a Moldovai Köztársaság állampolgárai számára történő vízumkiadást a 180 napos időszakonként 90 napot meg nem haladó tervezett tartózkodás esetén.
   2. cikk
   Általános záradék
   (1)   Az e megállapodásban előírt vízumkönnyítések csak annyiban alkalmazandók a Moldovai Köztársaság állampolgáraira, amennyiben ezek a Közösség vagy a tagállamok törvényei és rendeletei, e megállapodás vagy egyéb nemzetközi megállapodások alapján nem mentesülnek a vízumkötelezettség alól.
   (2)   Az e megállapodás rendelkezései által nem szabályozott kérdésekre – úgymint a vízumkiadás megtagadása, az úti okmányok elismerése, a megélhetéshez szükséges anyagi fedezet bizonyítása, a belépés megtagadása és a kiutasítási intézkedések – a Moldovai Köztársaság vagy a tagállamok nemzeti joga, illetve a közösségi jog alkalmazandó.
   3. cikk
   Fogalommeghatározások
   E megállapodás alkalmazásában:

               a)

               „tagállam”: az Európai Unió bármely tagállama, a Dán Királyság, Írország és az Egyesült Királyság kivételével;

               b)

               „az Európai Unió polgára”: az a) pontban meghatározott valamely tagállam állampolgára;

               c)

               „a Moldovai Köztársaság állampolgára”: a Moldovai Köztársaság állampolgárságával rendelkező személy;

               d)

               „vízum”: valamely tagállam által az alábbiak céljából kiadott engedély vagy hozott határozat:

                           —

                           az adott tagállamba vagy több tagállamba 180 napos időszakonként legfeljebb 90 napra tervezett tartózkodás céljából történő belépés,

                           —

                           az adott tagállam vagy több tagállam területére átutazás céljából történő belépés;

               e)

               „jogszerűen tartózkodó személy”: a Moldovai Köztársaság olyan állampolgára, akinek – a közösségi vagy nemzeti jogszabályok alapján – engedélyezték, illetve akit feljogosítottak arra, hogy több mint 90 napon át valamely tagállam területén tartózkodjon.

         4. cikk
   Az utazás célját igazoló dokumentumok
   (1)   A Moldovai Köztársaság állampolgárainak alábbi kategóriái esetében a következő dokumentumok elegendőek a másik Fél területére történő beutazás céljának indokolásához:

               a)

               hivatalos küldöttségek azon tagjai esetében, akik a Moldovai Köztársasághoz címzett hivatalos meghívást követően a tagállamok területén értekezleteken, konzultációkon, tárgyalásokon vagy csereprogramokban, valamint kormányközi szervezetek által tartott eseményeken vesznek részt:

                           —

                           moldovai hatóság által küldött levél annak megerősítésére, hogy a kérelmező a fenti eseményeken történő részvétel céljából a másik Fél területére utazó küldöttség tagja, valamint a hivatalos meghívó másolata;

               b)

               a tagállamok területén tartott nemzetközi kiállításokon, konferenciákon, tudományos tanácskozásokon, szemináriumokon vagy más hasonló eseményeken részt vevő szakemberek esetében:

                           —

                           a fogadó szervezet írásbeli kérelme, amely megerősíti az érintett személynek az eseményen való részvételét;

               c)

               üzletemberek és üzleti szervezetek képviselői esetében:

                           —

                           a fogadó jogi személy vagy vállalat, illetve annak irodája vagy kirendeltsége, a tagállamok állami és helyi hatóságai, vagy a tagállamok területén rendezett kereskedelmi és ipari kiállítások, konferenciák és tudományos tanácskozások szervezőbizottságai által küldött írásbeli kérelem, a Moldovai Köztársaság Állami Nyilvántartási Hivatalának hozzájárulásával;

               d)

               a tagállamok területére szállító, a Moldovai Köztársaságban nyilvántartásba vett nemzetközi teher- és személyszállító járművek vezetői esetében:

                           —

                           a Moldovai Köztársaság nemzetközi közúti közlekedést biztosító fuvarozóinak nemzeti szövetsége által küldött írásbeli kérelem az utazások céljának, időtartamának és gyakoriságának feltüntetésével;

               e)

               a tagállamok területére belépő nemzetközi vonatokon alkalmazott vonat-, hűtőkocsi- és mozdonyszemélyzet tagjai esetében:

                           —

                           a Moldovai Köztársaság illetékes vasúti társasága által küldött írásbeli kérelem az utazások céljának, időtartamának és gyakoriságának feltüntetésével;

               f)

               újságírók esetében:

                           —

                           szakmai szervezet által kiállított igazolás vagy egyéb dokumentum annak igazolására, hogy az érintett személy szakképzett újságíró, valamint munkáltatója által kiállított dokumentum arról, hogy az utazás célja újságírói munka végrehajtása;

               g)

               tudományos, kulturális és művészeti tevékenységekben – beleértve az egyetemi és egyéb csereprogramokat is – részt vevő személyek esetében:

                           —

                           a fogadó szervezet írásbeli kérelme az említett tevékenységeken történő részvétel céljából;

               h)

               tanulmányok vagy képzés céljából – beleértve csereprogramok, valamint egyéb iskolával kapcsolatos tevékenységek keretében – utazó tanulók, diákok, posztgraduális hallgatók és kísérőtanárok esetében:

                           —

                           írásbeli kérelem vagy a fogadó egyetemre, főiskolára, illetve iskolába történő beiratkozás igazolása vagy diákigazolványok vagy az elvégzendő kurzusok igazolása;

               i)

               nemzetközi sportesemények résztvevői és az őket szakmai minőségben kísérő személyek esetében:

                           —

                           a fogadó szervezet írásbeli kérelme: a tagállamok illetékes hatóságai, nemzeti sportszövetségei vagy Nemzeti Olimpiai Bizottsága;

               j)

               testvérvárosok és egyéb települések által szervezett hivatalos csereprogramok résztvevői esetében:

                           —

                           e városok vagy egyéb települések közigazgatási vezetőjének/polgármesterének írásbeli kérelme;

               k)

               olyan közeli hozzátartozók – házastársak, gyermekek (beleértve az örökbefogadottakat is), szülők (beleértve a gyámokat is), nagyszülők és unokák – esetében, akik a Moldovai Köztársaságnak a tagállamok területén jogszerűen tartózkodó állampolgárait látogatják meg:

                           —

                           a fogadó személy írásbeli kérelme;

               l)

               civil társadalmi szervezeteknek képzés, szemináriumok, konferenciák céljából – beleértve csereprogramok keretében – utazó képviselői esetében:

                           —

                           a fogadó szervezet írásbeli kérelme, annak igazolása, hogy a személy a civil társadalmi szervezetet képviseli, valamint a nemzeti jogszabályokkal összhangban a hatóság által kiállított, az említett szervezet megfelelő nyilvántartásba való bejegyzését igazoló tanúsítvány;

               m)

               temetésre utazó személyek esetében:

                           —

                           a halál tényét megerősítő hivatalos dokumentum, valamint a kérelmező és az elhunyt közötti családi, illetve egyéb kapcsolat igazolása;

               n)

               katonai és polgári temetőket látogató személyek esetében:

                           —

                           a sírhely létezését és megőrzését, valamint a kérelmező és az elhunyt közötti családi, illetve egyéb kapcsolatot megerősítő hivatalos dokumentum;

               o)

               orvosi indokokból utazó személyek és szükség esetén az azokat kísérő személyek esetében:

                           —

                           az egészségügyi intézmény hivatalos dokumentuma, amely megerősíti az adott intézményben való egészségügyi ellátás szükségességét és a kísérő személyek szükségességét, valamint az egészségügyi ellátás kifizetéséhez szükséges anyagi fedezet bizonyítása.

         (2)   Az (1) bekezdésben említett írásbeli kérelem az alábbi adatokat tartalmazza:

               a)

               a meghívott személy esetében: vezetéknév, keresztnév, születési idő, nem, állampolgárság, útlevélszám, az utazás ideje és célja, a belépések száma, valamint adott esetben a meghívott személlyel utazó házastárs és gyermekek neve;

               b)

               a meghívó személy esetében: vezetéknév, keresztnév és cím;

               c)

               a meghívó jogi személy, vállalat vagy szervezet esetében: teljes név és cím, valamint

                           —

                           amennyiben a kérelmet szervezet vagy hatóság állítja ki, a kérelmet aláíró személy neve és beosztása,

                           —

                           amennyiben a meghívó személy jogi személy vagy társaság, illetve annak valamely tagállam területén lévő irodája vagy kirendeltsége, az érintett tagállam nemzeti joga által megkövetelt cégnyilvántartási szám.

         (3)   A személyeknek az (1) bekezdésben említett kategóriái esetében valamennyi vízumtípust egyszerűsített eljárásban állítják ki, a tagállamok jogszabályai által előírt bármely egyéb indokolás, meghívó vagy az utazási cél jóváhagyásának megkövetelése nélkül.
   5. cikk
   Többszöri beutazásra jogosító vízumok kiadása
   (1)   A tagállamok diplomáciai és konzuli képviseletei legfeljebb öt évig érvényes, többszöri belépésre jogosító vízumot adnak ki a személyek alábbi kategóriái részére:

               a)

               a nemzeti kormány vagy helyi önkormányzatok tagjai, parlamenti képviselők, az alkotmánybíróság és a legfelsőbb bíróság tagjai részére – amennyiben e megállapodás alapján nem mentesülnek a vízumkötelezettség alól – feladataik ellátásához és hivatali idejükre korlátozva, amennyiben az kevesebb mint 5 év;

               b)

               hivatalos küldöttségek olyan állandó tagjai, akik a Moldovai Köztársasághoz címzett hivatalos meghívást követően a tagállamok területén értekezleteken, konzultációkon, tárgyalásokon vagy csereprogramokban, valamint kormányközi szervezetek által tartott eseményeken vesznek rendszeresen részt;

               c)

               azon házastársak és 21. életévüket még be nem töltött vagy eltartott gyermekek (beleértve az örökbefogadottakat is), valamint szülők (beleértve a gyámot is), akik a Moldovai Köztársaságnak a tagállamok területén jogszerűen tartózkodó állampolgárait látogatják meg, a meglátogatott személy tartózkodási engedélye érvényességének időtartamára korlátozott érvényességi időtartammal;

               d)

               üzletemberek vagy üzleti szervezetek képviselői, akik rendszeresen utaznak a tagállamokba;

               e)

               újságírók.

         (2)   A tagállamok diplomáciai és konzuli képviseletei legfeljebb egy évig érvényes többszöri belépésre jogosító vízumot állítanak ki a személyek alábbi kategóriái részére, feltéve hogy a megelőző egy évben legalább egy vízumot szereztek, azt a meglátogatott államba történő belépésre, illetve ott-tartózkodásra vonatkozó jogszabályokkal összhangban használták fel, és a többszöri belépésre jogosító vízum iránti kérelmüket megindokolják:

               a)

               hivatalos küldöttségek olyan tagjai, akik a Moldovai Köztársasághoz címzett hivatalos meghívást követően a tagállamok területén értekezleteken, konzultációkon, tárgyalásokon vagy csereprogramokban, valamint kormányközi szervezetek által tartott eseményeken vesznek rendszeresen részt;

               b)

               civil társadalmi szervezeteknek képzés, szemináriumok, konferenciák céljából – beleértve csereprogramok keretében – a tagállamokba rendszeresen utazó képviselői;

               c)

               nemzetközi kiállításokon, konferenciákon, tudományos tanácskozásokon, szemináriumokon vagy más hasonló eseményeken részt vevő szakemberek, akik rendszeresen utaznak a tagállamokba;

               d)

               a tagállamok területére szállító, a Moldovai Köztársaságban nyilvántartásba vett nemzetközi teher- és személyszállító járművek vezetői;

               e)

               a tagállamok területére belépő nemzetközi vonatokon alkalmazott vonat-, hűtőkocsi- és mozdonyszemélyzet tagjai;

               f)

               tudományos, kulturális és művészeti tevékenységekben – beleértve egyetemi és egyéb csereprogramokat is – részt vevő személyek, akik rendszeresen utaznak a tagállamokba;

               g)

               diákok és posztgraduális hallgatók, akik tanulmányok vagy képzés céljából – beleértve csereprogramok keretében – rendszeresen utaznak;

               h)

               nemzetközi sportesemények résztvevői és az őket szakmai minőségben kísérő személyek;

               i)

               testvérvárosok és egyéb települések által szervezett hivatalos csereprogramok résztvevői.

         (3)   A tagállamok diplomáciai és konzuli képviseletei legalább 2 és legfeljebb 5 évig érvényes többszöri belépésre jogosító vízumot adnak ki a személyek a (2) bekezdésben említett kategóriái részére, feltéve hogy azok a megelőző két évben a meglátogatott államba történő belépésre, illetve ott-tartózkodásra vonatkozó jogszabályokkal összhangban használták fel az egyéves időtartamú, többszöri belépésre jogosító vízumot, és a többszöri belépésre jogosító vízum kérelmezésének okai még mindig fennállnak.
   (4)   Az (1)–(3) bekezdésben említett személyek tagállamok területén történő tartózkodásának teljes időtartama nem haladhatja meg 180 napos időszakonként a 90 napot.
   6. cikk
   A vízumkérelmek feldolgozásának díja
   (1)   A Moldovai Köztársaság állampolgárai vízumkérelmeinek feldolgozási díja 35 EUR.
   A fenti összeg a 15. cikk (4) bekezdése szerinti eljárással összhangban felülvizsgálható.
   (2)   A személyek alábbi kategóriái mentesülnek a vízumkérelem feldolgozásának díja alól:

               a)

               a Moldovai Köztársaságnak a tagállamok területén jogszerűen tartózkodó állampolgárainak közeli hozzátartozói – házastárs, gyermekek (beleértve az örökbefogadottakat is), szülők (beleértve a gyámokat is), nagyszülők és unokák;

               b)

               a nemzeti kormány vagy helyi önkormányzatok tagjai, parlamenti képviselők, az alkotmánybíróság és a legfelsőbb bíróság tagjai, amennyiben e megállapodás alapján nem mentesülnek a vízumkötelezettség alól;

               c)

               hivatalos küldöttségek olyan tagjai, akik a Moldovai Köztársasághoz címzett hivatalos meghívást követően a tagállamok területén értekezleteken, konzultációkon, tárgyalásokon vagy csereprogramokban, valamint kormányközi szervezetek által tartott eseményeken vesznek részt;

               d)

               tanulmányok vagy képzés céljából – beleértve csereprogramok, valamint egyéb iskolával kapcsolatos tevékenységek keretében – utazó tanulók, diákok, posztgraduális hallgatók és kísérőtanárok;

               e)

               fogyatékkal élő személyek és szükség esetén kísérőik;

               f)

               olyan személyek, akik dokumentumokkal igazolták humanitárius okokból – beleértve sürgős orvosi ellátás érdekében, az ilyen személy kísérőjeként, illetve közeli hozzátartozó temetésén történő részvétel vagy súlyosan beteg közeli hozzátartozó meglátogatása céljából – történő utazásuk szükségességét;

               g)

               nemzetközi sportesemények résztvevői és az őket szakmai minőségben kísérő személyek;

               h)

               tudományos, kulturális és művészeti tevékenységekben – beleértve az egyetemi és egyéb csereprogramokat is – részt vevő személyek;

               i)

               testvérvárosok és egyéb települések által szervezett hivatalos csereprogramok résztvevői;

               j)

               újságírók;

               k)

               18 év alatti gyermekek és 21 év alatti eltartott gyermekek;

               l)

               nyugdíjasok;

               m)

               a tagállamok területére szállító, a Moldovai Köztársaságban nyilvántartásba vett nemzetközi teher- és személyszállító járművek vezetői;

               n)

               a tagállamok területére belépő vonat-, hűtőkocsi- és mozdonyszemélyzet tagjai;

               o)

               a tagállamok területén tartott nemzetközi kiállításokon, konferenciákon, tudományos tanácskozásokon, szemináriumokon vagy más hasonló eseményeken részt vevő szakemberek.

         (3)   Az (1) bekezdéstől eltérve Bulgária és Románia, akikre a schengeni vívmányok kötelezőek, de akik schengeni vízumokat még nem adnak ki, a Moldovai Köztársaság állampolgárait mentesíthetik a rövid távú tartózkodásra jogosító nemzeti vízumok feldolgozásának díja alól addig a napig, amelyet a Tanácsnak határozattal a vízumpolitikára vonatkozó schengeni vívmányok általuk történő teljes végrehajtására meg kell határoznia.
   7. cikk
   A vízumkérelmek feldolgozási eljárásainak időtartama
   (1)   A tagállamok diplomáciai és konzuli képviseletei a vízumkérelem és a vízum kiadásához szükséges dokumentumok kézhezvételétől számított 10 naptári napon belül döntenek a vízumkérelemről.
   (2)   A vízumkérelemmel kapcsolatos döntés meghozatalának időtartama egyedi esetekben 30 naptári napra is kiterjeszthető, különösen akkor, ha a kérelem további vizsgálatot tesz szükségessé.
   (3)   A vízumkérelemmel kapcsolatos döntés meghozatalának időtartamát sürgős esetekben 2 vagy annál kevesebb munkanapra is lecsökkenthetik.
   8. cikk
   Távozás elvesztett vagy ellopott okmányok esetén
   Az Európai Unió és a Moldovai Köztársaság azon állampolgárai, akik a Moldovai Köztársaság vagy a tagállamok területén történő tartózkodásuk alatt elveszítették személyazonosító okmányaikat, vagy akiktől ezen okmányokat ellopták, a tagállamok vagy a Moldovai Köztársaság diplomáciai vagy konzuli képviseletei által kiállított, határátlépésre jogosító érvényes személyazonosító okmánnyal vízum vagy egyéb engedély nélkül elhagyhatják az adott állam területét.
   9. cikk
   A vízum meghosszabbítása kivételes körülmények között
   A Moldovai Köztársaság azon állampolgárai esetében, akik vis maior okokból nem tudják a vízumukban megállapított időn belül elhagyni a tagállamok területét, a fogadó állam által alkalmazott jogszabályokkal összhangban és a tartózkodási helyük szerinti államba történő visszatérésükhöz szükséges időszakra díjmentesen meghosszabbítják vízumaik érvényességét.
   10. cikk
   Diplomata-útlevelek
   (1)   A Moldovai Köztársaság érvényes diplomata-útlevéllel rendelkező állampolgárai vízum nélkül léphetnek be, hagyhatják el vagy utazhatnak át a tagállamok területén.
   (2)   Az (1) bekezdésben említett személyek 180 napos időszakonként 90 napot meg nem haladó ideig tartózkodhatnak a tagállamok területén.
   11. cikk
   A vízumok területi érvényessége
   A tagállamok nemzetbiztonsággal kapcsolatos nemzeti szabályaira és előírásaira, valamint a korlátozott területi érvényességű vízumokkal kapcsolatos uniós szabályokra is figyelemmel a Moldovai Köztársaság állampolgárai az Európai Unió polgáraival azonos feltételek mellett utazhatnak a tagállamok területén.
   12. cikk
   A megállapodás igazgatására felállított vegyes bizottság
   (1)   A Felek az Európai Közösség és a Moldovai Köztársaság képviselőiből álló szakértői vegyes bizottságot (a továbbiakban: a bizottság) hoznak létre. A Közösséget tagállami szakértők segítségével az Európai Közösségek Bizottsága képviseli.
   (2)   A bizottság különösen az alábbi feladatokat látja el:

               a)

               felügyeli e megállapodás végrehajtását;

               b)

               javaslatot tesz e megállapodás módosításaira vagy kiegészítéseire;

               c)

               dönt az e megállapodás rendelkezéseinek értelmezésével vagy alkalmazásával kapcsolatos vitákban.

         (3)   A bizottság valamely Fél kérésére szükség esetén, de legalább évente egyszer ülésezik.
   (4)   A bizottság elfogadja eljárási szabályzatát.
   13. cikk
   E megállapodásnak a tagállamok és a Moldovai Köztársaság közötti kétoldalú megállapodásokkal való kapcsolata
   E megállapodás – hatálybalépésétől kezdve – elsőbbséget élvez az egyes tagállamok és a Moldovai Köztársaság közötti bármely két- vagy többoldalú megállapodásokkal vagy egyezményekkel szemben, amennyiben ez utóbbi megállapodások vagy egyezmények rendelkezései e megállapodásban tárgyalt kérdéseket érintenek.
   14. cikk
   Kölcsönösségi záradék
   Amennyiben a Moldovai Köztársaság az uniós polgárok vagy azok bizonyos kategóriái számára ismét bevezeti a vízumkötelezettséget, úgy az e megállapodás által a Moldovai Köztársaság állampolgárainak nyújtott ugyanazon könnyítések alkalmazandók automatikusan kölcsönösségi alapon az érintett uniós polgárokra is.
   15. cikk
   Záró rendelkezések
   (1)   E megállapodást a Felek saját belső eljárásaikkal összhangban erősítik meg vagy hagyják jóvá, és e megállapodás azon időpontot követő második hónap első napján lép hatályba, amikor a Felek értesítik egymást, hogy az említett eljárások befejeződtek.
   (2)   Az (1) bekezdéstől eltérve e megállapodás csak az Európai Közösség és a Moldovai Köztársaság közötti, a személyek visszafogadásáról szóló megállapodás hatálybalépésekor lép hatályba, amennyiben ez az időpont az (1) bekezdésben előírt időpont után van.
   (3)   E megállapodást határozatlan időre kötik, kivéve ha a (6) bekezdéssel összhangban felmondják.
   (4)   E megállapodás a Felek írásbeli megállapodásával módosítható. A módosítások akkor lépnek hatályba, amikor a Felek értesítik egymást az ehhez szükséges belső eljárásaik befejezéséről.
   (5)   E megállapodást részben vagy egészben bármelyik Fél felfüggesztheti a közrenddel, a nemzetbiztonság védelmével vagy a közegészség védelmével kapcsolatos okokból. A felfüggesztéssel kapcsolatos döntésről a másik Felet annak hatálybalépése előtt legalább 48 órával értesítik. Az e megállapodás alkalmazását felfüggesztő Fél haladéktalanul tájékoztatja a másik Felet, amint a felfüggesztés okai megszűntek.
   (6)   E megállapodást bármelyik Fél felmondhatja a másik Félhez intézett írásbeli értesítés útján. E megállapodás az ilyen értesítés napját követő 90 nap elteltével hatályát veszti.

      Kelt Brüsszelben, kétezer-hetedik év október havának tizedik napján, két példányban angol, bolgár, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, román, spanyol, svéd, szlovák, szlovén és moldovai nyelven, a szövegek mindegyike egyaránt hiteles.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Pentru Comunitatea Europeană
         Pentru Comunitatea Europeană

         За Република Молдова
         Por la República de Moldova
         Za Moldavskou republiku
         For Republikken Moldova
         Für die Republik Moldau
         Moldova Vabariigi nimel
         Για τη Δημοκρατία της Μολδαβίας
         For the Republic of Moldova
         Pour la République de Moldova
         Per la Repubblica di Moldova
         Moldovas Republikas vārdā
         Moldovos Respublikos vardu
         A Moldovai Köztársaság részéről
         Għar-Repubblika tal-Moldova
         Voor de Republiek Moldavië
         W imieniu Republiki Mołdowy
         Pela República da Moldávia
         Pentru Republica Moldova
         Za Moldavskú republiku
         Za Republiko Moldavijo
         Moldovan tasavallan puolesta
         För Republiken Moldavien
         Pentru Republica Moldova

   MELLÉKLET
   A MEGÁLLAPODÁSHOZ CSATOLT JEGYZŐKÖNYV A SCHENGENI VÍVMÁNYOKAT NEM TELJES KÖRŰEN ALKALMAZÓ TAGÁLLAMOKRÓL
   Azon tagállamok, amelyekre a schengeni vívmányok kötelezőek, de amelyek a Tanács vonatkozó határozatára várva még nem adnak ki schengeni vízumot, nemzeti vízumokat adnak ki, amelyek érvényessége saját területükre korlátozott.
   E tagállamok a 2006. június 14-i 895/2006/EK európai parlamenti és tanácsi határozattal összhangban a területükön való átutazás céljából egyoldalúan elismerhetik a schengeni vízumokat és tartózkodási engedélyeket.
   mivel:a 2006. június 14-i 895/2006/EK határozat nem alkalmazandó Romániára és Bulgáriára, az Európai Bizottság hasonló rendelkezéseket javasol majd annak érdekében, hogy ezen országok a területükön való átutazás céljából egyoldalúan elismerhessék a schengeni vízumokat, a tartózkodási engedélyeket és a schengeni térségbe még nem teljesen integrálódott többi tagállam által kiadott más hasonló dokumentumokat.
   EGYÜTTES NYILATKOZAT DÁNIÁRÓL
   A Felek tudomásul veszik, hogy e megállapodás nem alkalmazandó a Dán Királyság diplomáciai és konzuli képviseletei által a vízumkiadáskor követett eljárásokra.
   Ilyen körülmények között kívánatos, hogy Dánia és a Moldovai Köztársaság hatóságai az Európai Közösség és a Moldovai Köztársaság közötti megállapodáshoz hasonló feltételekkel haladéktalanul kössenek kétoldalú megállapodást a rövid távú tartózkodásra jogosító vízumok kiadásának megkönnyítéséről.
   EGYÜTTES NYILATKOZAT AZ EGYESÜLT KIRÁLYSÁGRÓL ÉS ÍRORSZÁGRÓL
   A Felek tudomásul veszik, hogy e megállapodás nem alkalmazandó az Egyesült Királyság és Írország területére.
   Ilyen körülmények között kívánatos, hogy az Egyesült Királyság, Írország és a Moldovai Köztársaság hatóságai kétoldalú megállapodásokat kössenek a vízumkiadás megkönnyítéséről.
   EGYÜTTES NYILATKOZAT IZLANDRÓL ÉS NORVÉGIÁRÓL
   A Felek tudomásul veszik az Európai Közösség, valamint Norvégia és Izland között fennálló szoros kapcsolatot, különös tekintettel ezen országoknak a schengeni vívmányok végrehajtására, alkalmazására és fejlesztésére irányuló társulásáról szóló, 1999. május 18-i megállapodásra.
   Ilyen körülmények között kívánatos, hogy Norvégia, Izland és a Moldovai Köztársaság hatóságai az Európai Közösség és a Moldovai Köztársaság közötti megállapodáshoz hasonló feltételekkel haladéktalanul kössenek kétoldalú megállapodásokat a rövid távú tartózkodásra jogosító vízumok kiadásának megkönnyítéséről.
   EGYÜTTES NYILATKOZAT A SVÁJCI ÁLLAMSZÖVETSÉGRŐL ÉS LIECHTENSTEINRŐL
   Amennyiben az EU, az EK és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodás és e megállapodás Liechtensteinre vonatkozó jegyzőkönyvei a Moldovai Köztársasággal folytatott tárgyalások lezárultáig hatályba lépnek, Svájcot és Liechtensteint illetően is hasonló nyilatkozatot kell tenni.
   AZ EURÓPAI KÖZÖSSÉG NYILATKOZATA A VÍZUMKÉRELMEZŐK INFORMÁCIÓKHOZ VALÓ HOZZÁFÉRÉSÉRŐL, A RÖVID TÁVÚ TARTÓZKODÁSRA JOGOSÍTÓ VÍZUMOK KIADÁSÁRA VONATKOZÓ ELJÁRÁSOKKAL KAPCSOLATOS INFORMÁCIÓK ÖSSZEHANGOLÁSÁRÓL, VALAMINT AZ ILYEN VÍZUMOK KÉRELMEZÉSEKOR BENYÚJTANDÓ DOKUMENTUMOKRÓL
   Felismerve az átláthatóság fontosságát a vízumkérelmezők számára, az Európai Közösség emlékeztet arra, hogy 2006. július 19-én az Európai Bizottság elfogadta a diplomáciai és konzuli képviseletek számára kiadott, vízumokra vonatkozó Közös Konzuli Utasítást átdolgozó jogalkotási javaslatot, amelyet jelenleg az Európai Parlament és a Tanács tárgyal, és amely azzal a kérdéssel is foglalkozik, hogy a vízumkérelmezők milyen feltételekkel fordulhatnak a tagállamok diplomáciai és konzuli képviseleteihez.
   A vízumkérelmezők számára nyújtandó információkra tekintettel az Európai Közösség szerint meg kell hozni a megfelelő intézkedéseket, általánosan, a kérelmezők számára a vízumkérelmezési eljárásokkal és a kérelmezés feltételeivel, valamint a vízumok érvényességével kapcsolatos alapvető információk összeállítása érdekében.
   Az Európai Közösség összeállítja a minimumkövetelmények jegyzékét annak biztosítása érdekében, hogy következetes és egységes alapvető információkat bocsássanak a Moldovai Köztársaság kérelmezői rendelkezésére, valamint hogy főszabály szerint ugyanazon igazoló dokumentumok benyújtását kérjék tőlük.
   A fent említett információkat széles körben kell terjeszteni (a konzulátusok hirdetőtábláján, szórólapokon, internetes oldalakon stb.).
   A tagállamok diplomáciai és konzuli képviseletei információkat nyújtanak arról, hogy a schengeni vívmányok értelmében milyen lehetőségek vannak a rövid távú tartózkodásra jogosító vízumok kiadásának eseti alapon történő megkönnyítésére, különösen jóhiszemű kérelmezők esetében.
   AZ EURÓPAI BIZOTTSÁG NYILATKOZATA A KÉPVISELETRŐL ÉS A KISINYOVI KÖZÖS KÉRELMEZÉSI KÖZPONTRÓL
   Felismerve, hogy a schengeni tagállamok korlátozott konzuli jelenléte miatt a moldovai állampolgárok nehézségekbe ütköznek a schengeni vízumok kérelmezése során, az Európai Bizottság erőteljesen ösztönzi a tagállamokat és különösen a schengeni vízumokat kiadó tagállamokat, hogy javítsák a Moldovai Köztársaságban való jelenlétüket a rendelkezésre álló lehetőségek teljes kihasználásával, úgymint saját képviselet felállítása, más tagállam általi képviselet, vagy a kisinyovi közös kérelmezési központ által nyújtandó számos lehetőség teljes kihasználása.
   NYILATKOZATOK A KISHATÁRFORGALOMRÓL
   ROMÁNIA POLITIKAI NYILATKOZATA A KISHATÁRFORGALOMRÓL
   Románia nyilatkozik azon szándékáról, hogy kétoldalú megállapodás megkötése érdekében tárgyalásokat kezd a Moldovai Köztársasággal a tagállamok külső szárazföldi határain való kishatárforgalom szabályainak meghatározásáról, valamint a Schengeni Egyezmény rendelkezéseinek módosításáról szóló, 2006. december 20-i 1931/2006/EK rendelettel létrehozott kishatárforgalmi rendszer végrehajtása céljából.
   A MOLDOVAI KÖZTÁRSASÁG POLITIKAI NYILATKOZATA A KISHATÁRFORGALOMRÓL
   A Moldovai Köztársaság nyilatkozik azon szándékáról, hogy kétoldalú megállapodás megkötése érdekében tárgyalásokat kezd Romániával a kishatárforgalmi rendszer végrehajtása céljából.


title: A Bizottság határozata ( 2011. november 28. ) az IKT-szabványosítással foglalkozó, több érdekelt felet tömörítő európai platform létrehozásáról

text:
               30.11.2011

               HU

               Az Európai Unió Hivatalos Lapja

               C 349/4

         A BIZOTTSÁG HATÁROZATA
   (2011. november 28.)
   az IKT-szabványosítással foglalkozó, több érdekelt felet tömörítő európai platform létrehozásáról
   2011/C 349/04
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   mivel:

               (1)

               Az „Európa 2020 – Az intelligens, fenntartható és inkluzív növekedés stratégiája” című bizottsági közleményben (1) meghatározott Európa 2020 stratégia egy olyan európai szociális piacgazdaság jövőképét vázolja fel a 21. századra, amely teljes mértékben kihasználja a digitális társadalomban rejlő gazdasági és szociális előnyöket. Annak fontosságát hangsúlyozza, hogy az európai gazdaság növekedését úgy kell megerősíteni, hogy közben biztosított legyen a magas foglalkoztatottság, a gazdaság alacsony szén-dioxid-kibocsátása és a társadalmi kohézió.

               (2)

               Az Európa 2020 stratégia egyik, „Az európai digitális menetrend” című bizottsági közleményben (2) részletezett kiemelt kezdeményezése fontos szerepet tulajdonít az információs és kommunikációs technológiák (IKT) területén a szabványosítás továbbfejlesztésének az IKT-alkalmazások, -szolgáltatások és -termékek közötti együttműködési képesség biztosításának érdekében, az egységes digitális piac töredezettségének csökkentése, ugyanakkor pedig az innováció és a versenyképesség ösztönzése céljából.

               (3)

               Az Európa 2020 stratégia másik kiemelt kezdeményezése, amely az „Integrált iparpolitika a globalizáció korában – A versenyképesség és fenntarthatóság középpontba állítása” című bizottsági közleményben (3) szerepel, arra szólítja fel Európát, hogy egy olyan szabványrendszert dolgozzon ki, amely megfelel mind a piac szereplői, mind az európai hatóságok elvárásainak, ugyanakkor az egységes piacon túl, a globalizálódott gazdaságban is elősegíti Európa befolyását.

               (4)

               „Az európai szabványok stratégiai jövőképe: az európai gazdaság fenntartható növekedésének elősegítése és gyorsítása 2020-ig” című bizottsági közlemény (4) megállapítja, hogy 2011 során a Bizottság létrehoz és irányítani fog egy több érdekelt fél részvételével működő platformot, amely az IKT területén folytatott szabványosítási politika végrehajtásához kapcsolódó témakörökben, ezen belül az IKT-szabványosítás munkaprogramjára, a jogszabályokat és politikákat támogató prioritások meghatározására, valamint a globális IKT-szabványok kidolgozásával foglalkozó szervezetek által kidolgozott műszaki előírások meghatározására vonatkozóan ad tanácsokat a Bizottságnak.

               (5)

               Ezért létre kell hozni az IKT-szabványosítás területén egy több érdekelt felet tömörítő európai platformot, és meg kell határozni annak feladatait és felépítését.

               (6)

               A több érdekelt fél részvételével működő platformnak a tagállamok és az EFTA-országok nemzeti hatóságai, az ipart, a kis- és középvállalkozásokat, a fogyasztókat és más érdekelt társadalmi csoportokat képviselő szervezetek, valamint európai és nemzetközi szabványügyi testületek és egyéb olyan nonprofit szervezetek, például szakmai szervezetek, ipari vagy kereskedelmi szövetségek vagy más, Európában tevékenykedő érdekképviseleti szervezetek képviselőiből kell állnia, amelyek saját szakterületükön belül az IKT-szabványok kidolgozásával foglalkoznak.

               (7)

               A 2001/844/EK, ESZAK, Euratom bizottsági határozat mellékletében megállapított bizottsági biztonsági szabályok sérelme nélkül meg kell határozni azokat a szabályokat, amelyek szerint a platform tagjai információkat hozhatnak nyilvánosságra.

               (8)

               A személyes adatokat a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendeletnek megfelelően kell feldolgozni.

         A KÖVETKEZŐKÉPPEN HATÁROZOTT:
   1. cikk
   Tárgy
   E határozattal létrejön az IKT-szabványosítással foglalkozó, több érdekelt felet tömörítő európai platform (a továbbiakban: platform).
   2. cikk
   Feladatok
   A platform feladatai a következők:

               a)

               tanácsadás a Bizottságnak minden, az IKT területén folytatott európai szabványosítási politikával és annak hatékony végrehajtásával kapcsolatos kérdésben;

               b)

               tanácsadás a Bizottságnak az IKT-szabványosítási munkaprogramjára és annak prioritásaira vonatkozóan;

               c)

               a jövőbeni potenciális, az európai jogszabályokat, szakpolitikákat és közbeszerzéseket támogató IKT-szabványosítási igények meghatározása;

               d)

               tanácsadás a Bizottságnak az európai szabványügyi testületeknek adható, lehetséges IKT-szabványosítási megbízásokkal, továbbá olyan tevékenységekkel kapcsolatban, amelyeket az európai szabványügyi testületekkel együttműködve más szervezetek végezhetnek el;

               e)

               tanácsadás a Bizottságnak az IKT-szabványosítás, valamint a jogszabályok és szakpolitikák támogatását célzó kapcsolódó tevékenységek előrehaladásáról;

               f)

               tanácsadás a Bizottságnak az IKT területére vonatkozó olyan műszaki előírásokról, amelyek az európai szabványosításról szóló rendeletjavaslat (5) II. mellékletében meghatározott követelményekre tekintettel nem minősülnek nemzeti, európai vagy nemzetközi szabványnak.

               g)

               tanácsadás a Bizottságnak a szabványosítási szervezetek és az európai szabványügyi szervezetek közötti együttműködésről, hogy fokozottabban lehessen integrálni munkájukat az európai IKT-szabványosítás terén, és biztosítani lehessen az együttműködési képességet támogató IKT-szabványok meglétét;

               h)

               információgyűjtés az IKT-szabványosítással foglalkozó szervezetek munkaprogramjairól a koordináció biztosítása, valamint a szükségtelenül párhuzamosan tett erőfeszítések, illetve az erőfeszítések szétaprózottságának elkerülése érdekében.

         3. cikk
   Konzultáció
   A Bizottság a következőkkel kapcsolatos bármely kérdésben tanácsot kérhet a platformtól:

               a)

               más uniós szintű kezdeményezések, amelyek segítségével leküzdhetők az információs és kommunikációs technológiák együttműködési képességét gátló akadályok;

               b)

               az információs és kommunikációs technológiák együttműködési képességét támogató szabványosításra irányuló nemzeti, európai és nemzetközi kezdeményezések.

         4. cikk
   Tagság – kinevezés
   (1)   A platform legfeljebb 67 tagból áll.
   (2)   A platform tagjai a tagállamok és az EFTA-országok nemzeti hatóságai, valamint a Bizottság által a következők szerint kinevezett, az IKT-szabványosításban érdekelteket képviselő szervezetek:

               a)

               legfeljebb 18, az ipart, a kis- és középvállalkozásokat és az érdekelt társadalmi csoportokat képviselő szervezet;

               b)

               legfeljebb 14, európai, illetve nemzetközi szabványügyi testület és más nonprofit szervezet, például szakmai szervezetek, ipari vagy kereskedelmi szövetségek vagy más olyan, Európában tevékenykedő érdekképviseleti szervezetek, amelyek saját szakterületükön belül IKT-szabványok kidolgozásával foglalkoznak.

         (3)   A (2) bekezdés a) és b) pontjában említett tagokat a Bizottság nevében a Vállalkozáspolitikai és Ipari Főigazgatóság és az Információs Társadalmi és Médiaügyi Főigazgatóság főigazgatói nevezik ki a megfelelő érdekelt szervezetek közül, a kiegyensúlyozott képviselet céljával, valamint a feladatokat és a szükséges szaktudást figyelembe véve.
   (4)   A nemzeti hatóságok és a Bizottság által kinevezett szervezetek kijelölik képviselőjüket és egy póttagot, akik részt vesznek a platform tevékenységeiben.
   (5)   A platform tagjait hároméves időszakra nevezik ki. A tagok a helyükbe lépő új tag hivatalba lépéséig, illetve megbízatásuk lejártáig maradnak hivatalban. Megbízatásuk megújítható.
   (6)   A platform tanácskozásaihoz hatékonyan hozzájárulni többé nem képes, illetve a tisztségéről lemondó vagy a Szerződés 339. cikkében foglalt feltételeknek meg nem felelő tag helyére az érintett tag hivatali idejének végéig terjedő időszakra új tag nevezhető ki.
   (7)   A (2) bekezdés a) és b) pontjában említett tagok nevét közzéteszik a bizottsági szakértői csoportok és más hasonló testületek nyilvántartásában (a továbbiakban: nyilvántartás).
   (8)   A személyes adatok összegyűjtése, feldolgozása és közzététele a 45/2001/EK rendelettel összhangban történik.
   5. cikk
   Működés
   (1)   A platformot a Vállalkozáspolitikai és Ipari Főigazgatóság, valamint az Információs Társadalmi és Médiaügyi Főigazgatóság szolgálatai vezetik.
   (2)   A Bizottság képviselőjének egyetértésével a platform feladatmeghatározása alapján egyes konkrét kérdések tanulmányozására alcsoportok hozhatók létre. Amint megbízatásukat teljesítették, az alcsoportokat fel kell oszlatni.
   (3)   A Bizottság képviselője eseti alapon bevonhat a platform munkájába olyan szakértőket, akik egy adott napirendi kérdésben különösen jártasak. A Bizottság képviselője emellett megfigyelői státust adhat magánszemélyeknek, a szakértői csoportokra vonatkozó horizontális szabályok 8. pontjának (3) bekezdése szerinti szervezeteknek és tagjelölt országoknak.
   (4)   A platform tagjai és azok képviselői, valamint a felkért szakértők és megfigyelők eleget tesznek a szerződésekben és azok végrehajtási szabályaiban előírt szakmai titoktartási kötelezettségeknek, valamint az EU minősített információknak a 2001/844/EK, ESZAK, Euratom határozat mellékletében meghatározott védelmére vonatkozó bizottsági biztonsági szabályoknak. E kötelezettségeik elmulasztása esetén a Bizottság minden megfelelő intézkedést meghozhat.
   (5)   A platform és az alcsoportok üléseinek helyszínét a Bizottság biztosítja. A titkársági feladatokat a Bizottság látja el. Az eljárások iránt érdeklődő egyéb bizottsági tisztviselők is részt vehetnek a platform és alcsoportjai ülésein.
   (6)   A platform a Bizottság által elfogadott, a szakértői csoportokra vonatkozó egységes eljárási szabályzat alapján elfogadja a szükséges eljárási szabályzatot, beleértve az összeférhetetlenségre vonatkozó szabályokat.
   (7)   A Bizottság a platform tevékenységére vonatkozó lényeges információkat közzéteszi a szakértői csoportok jegyzékében vagy a jegyzékből elérhető, külön erre a célra létrehozott internetes oldalain.
   (8)   A Közös Kutatóközpont szakterületén belül tudományos tanácsokat és szolgáltatásokat nyújthat.
   6. cikk
   A kiadások fedezése
   (1)   A platform tevékenységeiben részt vevők szolgálataikért nem részesülnek díjazásban.
   (2)   A platform munkájában részt vevők utazási és ellátási költségeit a Bizottság a hatályos bizottsági rendelkezéseknek megfelelően téríti meg.
   (3)   A Bizottság a költségeket az éves forrásfelosztási eljárás keretében megállapított, rendelkezésre álló előirányzatok erejéig téríti meg.
   7. cikk
   Alkalmazhatóság
   Ezt a határozatot 2012. január 1-jétől kell alkalmazni.

      Kelt Brüsszelben, 2011. november 28-án.

            a Bizottság részéről

         Antonio TAJANI

            alelnök

      (1)  COM(2010) 2020 végleges, 2010.3.3.

      (2)  COM(2010) 245 végleges, 2010.5.19.

      (3)  COM(2010) 614 végleges, 2010.10.28.

      (4)  COM(2011) 311 végleges, 2011.6.1.

      (5)  COM(2011) 315 végleges, 2011.6.1.


title: 2004/891/EK: A Bizottság határozata (2004. november 19.) a borokra vonatkozó egyes földrajzi jelzésekkel kapcsolatosan Kanada által folytatott kereskedelmi gyakorlatokban megvalósuló kereskedelmi akadályokra vonatkozó vizsgálati eljárás lezárásáról (az értesítés a B(2004) 4388. számú dokumentummal történt)

text:
               23.12.2004

               HU

               Az Európai Unió Hivatalos Lapja

               L 375/28

      A BIZOTTSÁG HATÁROZATA

   (2004. november 19.)
   a borokra vonatkozó egyes földrajzi jelzésekkel kapcsolatosan Kanada által folytatott kereskedelmi gyakorlatokban megvalósuló kereskedelmi akadályokra vonatkozó vizsgálati eljárás lezárásáról (1)

   (az értesítés a B(2004) 4388. számú dokumentummal történt)
   (2004/891/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a nemzetközi kereskedelmi szabályok, különösen a Kereskedelmi Világszervezet égisze alatt kialakított kereskedelmi szabályok alapján a Közösséget megillető jogok gyakorlásának biztosítása érdekében a közös kereskedelmi politika területén követendő közösségi eljárások megállapításáról szóló, 1994. december 22-i 3286/94/EK tanácsi rendeletre (2) és különösen annak 11. cikke (1) bekezdésére,
   a tanácsadó bizottsággal folytatott konzultációt követően,
   mivel:

               (1)

               2001. december 6-án a Conseil Interprofessionnel du vin de Bordeaux (CIVB) panaszt nyújtott be a 3286/94/EK rendelet (a továbbiakban: a rendelet) 4. cikkének megfelelően.

               (2)

               A CIVB panasza arra vonatkozott, hogy a Bordeaux-ból és Médocból származó közösségi értékesítéseket Kanadában a rendelet 2. cikkének (1) bekezdése értelmében különböző kereskedelmi akadályok korlátozzák, vagyis egy „olyan, harmadik ország által bevezetett vagy fenntartott kereskedelmi gyakorlat, amelynek vonatkozásában nemzetközi kereskedelmi szabályok fellépési jogot írnak elő”.

               (3)

               Az állítólagos kereskedelmi akadály a kereskedelmi nevekről szóló kanadai törvény C-57-es módosításából eredt, amely a bordeaux-i és a médoci földrajzi jelzéseknek nem biztosította azt a védelmet, amely megfelelt volna a szellemi tulajdonjogok kereskedelemmel kapcsolatos vonatkozásairól szóló WTO-megállapodás (TRIPS) által a borokra vonatkozó földrajzi jelzések tekintetében felállított követelményeknek.

               (4)

               A Bizottság úgy ítélte meg, hogy a panasz elegendő bizonyítékokat tartalmaz a vizsgálati eljárás megindításához. Az erre vonatkozó értesítés (3) az Európai Közösségek Hivatalos Lapjában közzétételre került.

               (5)

               A vizsgálat megerősítette a panaszos állítását, amely szerint a kereskedelmi nevekről szóló kanadai törvény C-57-es módosítása megsértette a TRIPS 23. cikkének (1) és (2) bekezdését, valamint 24. cikkének (3) bekezdését (úgynevezett standstill záradék), és e jogsértések nem igazolhatóak a TRIPS 24. cikkének (6) bekezdésében foglalt kivétel alapján.

               (6)

               A vizsgálati eljárás megállapította azt is, hogy a C-57-es módosítás a panaszos számára hátrányos kereskedelmi hatások előidézésével fenyeget a rendelet 2. cikkének (4) bekezdése és 10. cikkének (4) bekezdése értelmében.

               (7)

               2003. február 12-én a rendelettel felállított tanácsadó bizottság megvizsgálta a vizsgálati eljárásról szóló végleges jelentést.

               (8)

               2003. április 24-én a Bizottság a borok és szeszes italok kereskedelméről szóló kétoldalú megállapodást írt alá Kanadával, amely a megállapodás hatálybalépésével előírja a „Bordeaux”, a „Médoc” és a „Medoc” neveknek a kanadai köznevek listájából való véglegesen törlését.

               (9)

               2003. július 9-én a Bizottság úgy határozott, hogy a vizsgálati eljárást felfüggeszti (4), és kilátásba helyezte annak lezárását, amint Kanada ezeket a neveket ténylegesen törli a C-57-es módosítással bevezetett köznevek listájából.

               (10)

               2003. július 30-án a Tanács az Európai Közösség nevében jóváhagyta a borok és szeszes italok kereskedelméről szóló, Kanadával kötött kétoldalú megállapodást (5). 2004. június 1-jén a kétoldalú megállapodás hatályba lépett (6).

               (11)

               A kereskedelmi törvény 11. cikke (18) bekezdése harmadik és negyedik albekezdésének módosításáról szóló rendelettel (7) Kanada törölte a „Bordeaux”, a „Médoc” és a „Medoc” neveket a C-57-es módosítással felállított köznevek listájából. from the list of generic names provided by the C-57 Amendment.

               (12)

               Következésképpen a vizsgálati eljárást le kell zárni.

         A KÖVETKEZŐKÉPPEN HATÁROZOTT:
   Egyetlen cikk
   A borokra vonatkozó egyes földrajzi jelzésekkel kapcsolatosan Kanada által folytatott kereskedelmi gyakorlatokban megvalósuló kereskedelmi akadályokra vonatkozó vizsgálati eljárás lezárult.

      Kelt Brüsszelben, 2004. november 19-én.

            a Bizottság részéről

         Pascal LAMY

            a Bizottság tagja

      (1)  Visszavonja és felváltja a Bizottság 2004/806/EK határozatát (HL L 354., 2004.11.30., 30. o.).

      (2)  HL L 349., 1994.12.31., 71. o. A 356/95/EK rendelettel (HL L 41., 1995.2.23., 3. o.) módosított rendelet.

      (3)  HL C 124., 2002.5.25, 6. o.

      (4)  HL L 170., 2003.7.9., 29. o.

      (5)  HL L 35., 2004.2.6., 1. o.

      (6)  A kétoldalú megállapodás 41. cikke kimondja, hogy: „Ez a megállapodás azon napot követő második hónap első napján lép hatályba, amely napon a szerződő felek kicserélik az e megállapodás hatálybalépéséhez szükséges eljárások befejezését megerősítő diplomáciai iratokat.” Az EK diplomáciai irata 2003. szeptember 16-án, Kanada válasza pedig 2004. április 26-án került átadásra.

      (7)  A kanadai Department of Industry a kereskedelmi törvény 11. cikke (18) bekezdése harmadik és negyedik albekezdésének módosításáról szóló rendeletet a 2004. május 5-i Canada Gazette II. részében tette közzé. A rendelet a regisztrálásának napjától, vagyis 2004. április 22-től hatályos.


title: A Tanács határozata ( 2013. október 21. ) az Európai Unió 2013-as pénzügyi évre vonatkozó 6. sz. költségvetés-módosítási tervezetéről szóló tanácsi álláspont elfogadásáról

text:
               30.10.2013

               HU

               Az Európai Unió Hivatalos Lapja

               C 316/8

         A TANÁCS HATÁROZATA
   (2013. október 21.)
   az Európai Unió 2013-as pénzügyi évre vonatkozó 6. sz. költségvetés-módosítási tervezetéről szóló tanácsi álláspont elfogadásáról
   2013/C 316/04
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak az Európai Atomenergia-közösséget létrehozó szerződéssel és különösen annak 106a. cikkével együtt értelmezett 314. cikkére,
   tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (1) és különösen annak 41. cikkére,
   mivel:

               —

               2012. december 12-én sor került az Unió 2013-as pénzügyi évre vonatkozó költségvetésének végleges elfogadására (2),

               —

               a Bizottság 2013. július 10-én benyújtotta a 2013-as pénzügyi év általános költségvetésére vonatkozó 6. sz. költségvetés-módosítási tervezetre irányuló javaslatát,

               —

               a Bizottság 2013. szeptember 20-án benyújtott egy javaslatot, amely a 2013-as pénzügyi év általános költségvetésére vonatkozó 6. sz. költségvetés-módosítási tervezetre irányuló módosító indítványt tartalmazott,

         A KÖVETKEZŐKÉPPEN HATÁROZOTT:
   Egyetlen cikk
   A Tanács 2013. október 21-én elfogadta az Európai Unió 2013-as pénzügyi évre vonatkozó, módosító indítvánnyal módosított 6. sz. költségvetés-módosítási tervezetéről szóló tanácsi álláspontot.
   Annak teljes szövege megtekinthető és letölthető a Tanács honlapján: http://www.consilium.europa.eu/

      Kelt Brüsszelben, 2013. október 21-én.

            a Tanács részéről

            az elnök

         L. LINKEVIČIUS

      (1)  HL L 298., 2012.10.26., 1. o.

      (2)  HL L 66., 2013.3.8., 1. o., helyesbítés: HL L 134., 2013.5.18., 21. o.


title: 2008/359/EK: A Bizottság határozata ( 2008. április 28. ) az élelmiszeripar versenyképességével foglalkozó magas szintű csoport felállításáról

text:
               7.5.2008

               HU

               Az Európai Unió Hivatalos Lapja

               L 120/15

      A BIZOTTSÁG HATÁROZATA

   (2008. április 28.)
   az élelmiszeripar versenyképességével foglalkozó magas szintű csoport felállításáról
   (2008/359/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   mivel:

               (1)

               A Szerződés 157. cikkének (1) bekezdése a Közösségre és a tagállamokra ruházta azt a feladatot, hogy biztosítsák a közösségi ipar versenyképességéhez szükséges feltételek meglétét. A 157. cikk (2) bekezdése nevezetesen arra szólítja fel a tagállamokat, hogy a Bizottsággal kapcsolatot tartva konzultáljanak egymással, és amennyiben szükséges, hangolják össze fellépésüket. A Bizottság megtehet minden hasznos kezdeményezést az összehangolás előmozdítása érdekében.

               (2)

               A Bizottság „Az iparpolitika félidős felülvizsgálata. Hozzájárulás az EU növekedési és munkahelyteremtési stratégiájához” (1) című közleményében bejelentette szándékát egy, a közösségi élelmiszeripar versenyképességével foglalkozó, élelmiszereket érintő kezdeményezés elindítására.

               (3)

               Ezért egy olyan magas szintű csoportot kell létrehozni, amely főként a közösségi élelmiszeripar versenyképességével, illetve az azzal kapcsolatos kihívásokkal – mint például élelmiszerbiztonság, egészségügy és környezetvédelem – foglalkozó szakértőkből áll, valamint meg kell határozni e csoport feladatait és felépítését.

               (4)

               A csoport a közösségi élelmiszeripar versenyképességét jelenleg és a jövőben meghatározó témákkal foglalkozna. Megbeszéléseinek eredményei alapján és az élelmiszeripar versenyképességének növelése céljából a csoportnak egy sor ágazatspecifikus politikai ajánlást kell megfogalmaznia a közösségi politikákkal összhangban, különös tekintettel az élelmiszerbiztonság, az egészségügy, a mezőgazdasági politika és a fenntartható fejlődés célkitűzéseire.

               (5)

               A csoportnak a következőkből kell állnia: a Bizottság, a tagállamok, és a megfelelő érdekelt felek (az élelmiszer-ipari gyártók és további felhasználók), valamint a fogyasztók és a civil társadalom képviselői.

               (6)

               A 2001/844/EK, ESZAK, Euratom bizottsági határozat (2) mellékletében megállapított bizottsági biztonsági szabályok sérelme nélkül meg kell állapítani azokat a szabályokat, amelyek szerint a tagok információkat hozhatnak nyilvánosságra.

               (7)

               A csoport tagjainak személyes adatait a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendeletnek (3) megfelelően kell kezelni.

         A KÖVETKEZŐKÉPPEN HATÁROZOTT:
   1. cikk
   Az élelmiszeripar versenyképességével foglalkozó magas szintű csoport
   Megalakul az élelmiszeripar versenyképességével foglalkozó magas szintű csoport (a továbbiakban: csoport).
   2. cikk
   Feladat
   A csoport feladatai közé tartozik, hogy:

               1.

               a közösségi élelmiszeripar versenyképességét jelenleg és a jövőben meghatározó témákkal, és egyéb, a versenyképességgel összefüggő kihívásokkal foglalkozzon;

               2.

               azonosítsa a közösségi élelmiszeripar versenyképességét és fenntarthatóságát befolyásoló tényezőket, beleértve a versenyképességet befolyásoló jövőbeni kihívásokat és tendenciákat is;

               3.

               egy sor ágazatspecifikus politikai ajánlást fogalmazzon meg a közösségi döntéshozók számára.

         3. cikk
   Konzultáció
   A Bizottság bármely olyan kérdés kapcsán konzultálhat a csoporttal, amely a közösségi élelmiszeripar versenyképességére vonatkozik.
   4. cikk
   Tagság – kinevezés
   1.   A csoport tagjait a Bizottság nevezi ki olyan tekintélyes szakértők közül, akik a közösségi élelmiszeripar versenyképességéhez, valamint az azzal összefüggő kihívásokhoz kapcsolódó területeken szaktudással rendelkeznek és felelősségteljes munkát végeznek.
   2.   A legfeljebb 27 tagból álló csoport a következőképpen épül fel:

               a)

               tagállamok: 8 képviselő,

               b)

               élelmiszeripar: 13 képviselő,

               c)

               civil társadalom és szakmai egyesületek: 6 képviselő.

         3.   A csoport tagjait szakértelmük alapján személyükben nevezik ki, és külső befolyástól függetlenül nyújtanak tanácsot a Bizottságnak.
   4.   A csoport valamennyi tagja személyes képviselőt nevez ki az 5. cikk (2) bekezdésében említett előkészítő alcsoportba.
   5.   A tagok hivatali ideje egy év, amely lejáratkor meghosszabbítható; a tagok e cikk (6) bekezdésének megfelelően történő helyettesítésükig vagy hivatali idejük végéig maradnak hivatalban.
   6.   A tagok a hivatali idejük végéig terjedő időszakra abban az esetben helyettesíthetők, amennyiben:

               a)

               lemondanak;

               b)

               a tag nem képes többé hatékonyan hozzájárulni a csoport tanácskozásaihoz;

               c)

               a tag nem felel meg a Szerződés 287. cikke rendelkezéseinek.

         7.   A tagok írásbeli nyilatkozatot tesznek, amelyben kötelezik magukat arra, hogy a közérdek szolgálatában járnak el, illetve írásban nyilatkoznak arról is, hogy létezik-e bármiféle érdek, amely függetlenségüket sértené.
   8.   A tagok nevét a Vállalkozáspolitikai és Ipari Főigazgatóság honlapján, valamint a szakértői csoportok bizottsági jegyzékében hozzák nyilvánosságra. A tagok nevének összegyűjtése, feldolgozása és közzététele a 45/2001/EK rendelettel összhangban történik.
   5. cikk
   Működés
   1.   A bizottság elnöki tisztét a Bizottság tölti be.
   2.   A megbeszéléseket, állásfoglalásokat, a fellépésekkel kapcsolatos tanácsokat és/vagy a csoport által ajánlandó politikai intézkedéseket egy alcsoport (a továbbiakban: „sherpa” alcsoport) készíti elő. A „sherpa” alcsoport a csoport üléseinek előkészítésében szorosan együttműködik a Bizottság szolgálataival.
   3.   A Bizottság egyetértésével és a csoport által meghatározott feladatkörrel a csoport alcsoportokat hozhat létre meghatározott kérdések megvizsgálására. Megbízatásuk teljesítése után az alcsoportokat fel kell oszlatni.
   4.   A Bizottság képviselője a napirenden szereplő témában járatos szakértőket vagy megfigyelőket kérhet fel a csoport munkájában, illetve az alcsoportok és az ad hoc csoportok tanácskozásain vagy munkáiban való részvételre.
   5.   A csoport, az ad hoc csoportok vagy az alcsoportok tanácskozásain vagy munkájában való részvétel keretében szerzett információk – amennyiben ezek a Bizottság szerint bizalmasak – nem terjeszthetők.
   6.   A csoport, a „sherpa” alcsoport és az egyéb alcsoportok a Bizottság által megállapított eljárásoknak és ütemtervnek megfelelően, általában a Bizottság hivatali helyiségeiben üléseznek. A titkársági szolgáltatásokat a Bizottság biztosítja. A csoport és az alcsoportok ülésein részt vehetnek a Bizottság egyéb olyan tisztviselői, akiket a téma érint.
   7.   A csoport a Bizottság által elfogadott eljárásiszabályzat-minta alapján fogadja el eljárási szabályzatát.
   8.   A Bizottság az interneten, egy e célra szánt honlapon, az adott dokumentum eredeti nyelvén közzéteheti a csoport bármely összefoglalóját, következtetését, a következtetés részletét, munkadokumentumát, jegyzőkönyveit és jelentéseit.
   6. cikk
   Időbeli hatály
   Ezt a határozatot 2009. november elsejéig kell alkalmazni. A Bizottság ezen időtartam lejárta előtt határoz esetleges meghosszabbításáról.

      Kelt Brüsszelben, 2008. április 28-án.

            a Bizottság részéről

         Günter VERHEUGEN

            alelnök

      (1)  COM(2007) 374, 2007.7.4.

      (2)  HL L 317., 2001.12.3., 1. o. A legutóbb a 206/548/EK, Euratom határozattal (HL L 215., 2006.8.5., 38. o.) módosított határozat.

      (3)  HL L 8., 2001.1.12., 1. o.